Зарѣча (Закарпатска область)

Зарѣча,  Заріччя — село на Иршавщинѣ в Закарпатской области Украины.Тронько П. До року 2020 административно належало ку Иршавскому району, од року 2020 — ку Хустскому. Центер Зарѣчанской сельской громады, до котрой належать тыж села Гребля, Нижное Болотное, Ольховка.Зарічанська громада

 История 
Перва исторична споминка датована роком 1242.

Од зачатку властникы села были люде з рода Гачайох (Gacsályiak), аж до року 1483, коли тот род вымер. До Трианона село належало ку правобережному, Притисянскому округу (Tiszáninneni járás) жупы Угоча (на мапѣ жупы означеный ч. 1). В року 1910 (мадярска доба) в селѣ были 1703 обывателѣ: 1572 Русины, 107 Нѣмцѣ, 18 Мадяре. Религийны громады: грекокатолици 1595 особ, израелиты 107 особ.A történelmi Magyarország

В року 1930 (чехословацка доба 1919–1939) в селѣ Zářiči (Alsókaraszló) быв  1721 обыватель: 1615 Русины, 95 Евреи, 2 Чехы и Словаци, 9 чужоземцѣ (без чехословацкого горожанства). Грекокатолицка громада числила 1588 вѣрникы и мала муровану церкву Св. Духа од року 1881. В селѣ быв нотарскый уряд, ходив державный автобус. Была русинска школа (6 клас). Достал Я., с. 216

Украинска история села зачала ся писати 25. октобра 1944, коли село было выслободжене од фашистичной окупации 17. гардийскым корпусом Червеной Армады. За рокы совѣтской влады отворена середня школа, културный дом, библиотека, до року 1969 збудованы над 1000 будинкы. В року 1969 в селѣ жили 2758 особ.

 Интересны факты 
 Велика часть обывательох села жие з пестованя ягод и зеленины в теплицях и з автоперевозок.Официалный сайт громады
 В селѣ суть 87 многодѣтных жен, што мають званя «Мати-героиня».

Жерела и одказы
 A történelmi Magyarország atlasza és adattára 1914   
 Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  




 Референции 

Катеґорія:Населены пункты Украины
Катеґорія:Населены пункты Закарпатской области